Odense Adresse-Contoirs Efterretninger, 1829-06-02
En ligesaa glæderig som mindeværdig Dag skjænkede Stiftets høie Gouverneur, Hs. K. H. Prinds Christian, Frederik til Danmark, vor Stad sidstafvigte Christi=Himmelfarts Dag den 28 Mai, idet Hs. K. H. med egen høie Haand nedlagde Grundstenen til det her nu opførende nye Raadhuus, hvis Tilbliven ene skyldes Hs. K. Hs. utrættelige Jver for at fremme Samfundets Vel. Aftenen forud var Hs. K. H. ankommen og Byen havde yttret sin Glæde ved en almindelig Jllumination, Musik i Gaderne m.v. Formiddagen den 28de samledes Over= og Underøvrigheder, øvrige Embedsmænd, eligerede Borgere og fremmede Militaire, civile og geistlige Embedsmænd sig i Hs. K. Hs. Qvarteer, uden for hvilket en Afdeling af Borgervæbningen Fahnen og Musikchoret var posteret. Hs. K. H. indhændigede Byefogden, den af Høistsamme til Grundsteen naadigst skjænkede Sølvplade, med Jnskription, hvis Slutnings-Ord ere: Gud velsigne Arbeidet, længe leve Kongen! J stor Procession, som Hs. K. H. naadigst bivaanede, og i hvilken de eligerede Borgere bare Sølvpladen paa en rød Fløiels Pude med Guldtræsser, samt Sølvmuurskee og Bræt paa et Sølvfad, begave nu alle ovennævnte Tilstædeværende sig til Byens Torv, hvor Borgervæbningen, medens der blev salluteret med Kanoner, slog Kreds om Pladsen, for den ny Raadstuebygning. Hs. K. H. befandt sig nu i det Jndre af Pladsen, tilligemed Perigheden og de eligerede Borgere, der, som meldt, bare Plade og Muur, talrigt Chor af Sangerinder og Sangere afsang derpaa, ledsagede af Jnstrumenter, en Hymne til Retfærdigheden, hvorpaa Byefogden underdanigst bad Hs. K. H. om naadigst at ville nedlægge Grundstenen til Byens nye Raadhuus, hvortil Hs. K. H. var saa naadig at svare: gjerne giver Jeg Byen ogsaa dette Beviis paa Min Velvillie, hvorpaa Hs. K. H., efter at Jnskriptionen paa Pladen var oplæst, under Assistence af Vedkommende, naadigst med egen høie Haand nedlagde og indmurede samme i Bygningens østlige Hjørne. Den overordentlig talrige Forsamling paa Torvet, paa den tilstødende høitliggende Kirkegaard, i alle Vinduer, ja endog paa flere Tage, som tildeels vare afdækkede, nød nu den Glæde, at Hs. K. H. tiltalte den med Ord, som vel ei her kunne gjengives, men som gjenlyde i vore Hjerter, og hvis høie Værd i sin fuldeste Udstrækning kun kan erkjendes af Dem, der hørte og saae Hs. K. H. Selv fremsige Samme; herpaa udbragte Høistsamme et Længeleve, for Hs. Majestæt Kongen, som blev ledsaget at Mængdens Hurra og 27 Kanonskud. Dernæst blev af sjungen en Sang, hvis Slutningsstrophe lyder saaledes: Sign Du dem, som Sandhed eftertragte, Sign den Haand, som Templets Grundsteen lagte, Sign vor Konge, sign vort Fødeland. Et almeent Hurra for Hs. K. H. hørtes nu, og hvilket Hs. K. H. naadigst besvarede, samt yttrede høit det Ønske: gat hver Svendborger og hver god Fyenboe maatte vorde saa lykkelig, som Høistsamme ønskede dem det."J Processionen, som Hs. K. H. ligeledes naadigst bivaanede, begave derpaa samtlige Vedkommende sig til vor Frue Kirke, hvor Borgervæbningen imidlertid var opmarscheret, og i hvilken Hs. K. H. bivaanede Gudstjenesteen. Dagens Borgerfest blev til Slutning paa en hjertelig og passende Maade fra Prædikestolen berørt. Man nød den Ære at ledsage Hs. K. H. til Sit Qvarteer, hvor det behagede Hs. K. H. at give Diner, og ved hvilket Høistsamme gav Byen, et fremdeles Beviis paa Sin høie Velvillie, ved naadigst dertil ogsaa at lade tilsige 2de af de eligerede Borgere, en af Skovbestyrerne, Borgerkapitainen og Brandinspekteuren.